Na osnovu člana 16 stav 1, članova 50 i 52 Zakona o spomen obilježjima (“Sl.list Crne Gore” br. 40/08 ,40/11 i 02/17), člana 12 stav 2 tačka 12, i člana 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), OdlukeSkupštine Opštine Tivat o usvajanju Programa podizanja spomen obilježja u opštini Tivat za 2017. godinu (“Sl.list Crne Gore-Opštinski propisi”,br. 28/17, od 30.06.2017.g.), uz prethodno pribavljenu saglasnost Ministarstva kulture Crne Gore, br. UPI 01-139/3, od 03.08.2017. godine, Skupština Opštine Tivat, na sjednici dana \_\_\_\_\_\_\_2017. godine donijela je

**ODLUKU**

**o davanju statusa spomen - obilježja spomen ploči žrtvama fašističkog terora, Gradiošnica**

Član 1

Spomen ploči posvećenoj žrtvama fašističkog terora, Gradiošnica, daje se status spomen obilježja.

Član 2

Spomen ploča podignuta je 13. jula 1988. godine od strane Mjesnog udruženja Saveza boraca, Gradijošnica.

Član 3

Postavljeni spomen objekt, crna mramorna spomen ploča, dimenzija 105x84x3 cm, s uklesanim tekstom, posvećena borcima i žrtvama fašističkog terora, predstavlja spomen-obilježje kojim se odaje počast borcima za slobodu.

Član 4

Spomen obilježje nalazi se na Domu kulture “Anto Počanić”-Gradiošnica, Tivat.

Član 5

Na spomen ploči nalazi se tekst sljedećeg sadržaja:

“Na vječni spomen poginulim borcima i žrtvama fašističkog terora iz NOB

Božinović M. Anton, Božinović M. Đuro, Božinović M. Miho, Brajak Đ. Tripo, Brkan M. Luka, Biskupović P. Šime, Čelanović J. Mihail, Ciko N. Anton, Maslovar J. Danica, Maslovar J. Tripo, Janović B. Luka, Petković S. Gracija, Petković J. Kate, Petković M. Mare, Petković J. Nikola, Marković M. Jozo.

MJESNO UDRUŽENJE SAVEZA BORACA

GRADIJOŠNICA 13.VII 1988.”

Član 6

Rok i uslovi za podizanje spomen – obilježja predviđeni članom 20 tačka 6 Zakona o spomen obilježjima ne mogu se odrediti, jer se radi o spomen obilježju podignutom bez odobrenja nadležnog organa poslije 15. novembra 1971. godine.

Član 7

Obveznik održavanja spomen obilježja je Opština Tivat.

Član 8

O sprovođenju ove Odluke staraće se organ lokalne uprave nadležan za poslove kulture.

Član 9

Ova Odluka stupa na snagu osmog dana od dana objavljivanja u “Službenom listu Crne Gore-Opštinski propisi”.

Broj:\_\_\_\_\_\_\_\_\_\_\_

Tivat, \_\_\_\_\_\_\_\_\_\_\_2017. godine

SKUPŠTINA OPŠTINE TIVAT

Predsjednik,

Ivan Novosel

**OBRAZLOŽENJE**

**Pravni osnov**

Pravni osnov za donošenje ove Odluke sadržan je u članu 16, stav 1 Zakona o spomen obilježjima (“Službeni list Crne Gore”, broj 40/08 , 40/11 i 02/17), kojim je propisano da Skupština Opštine, u skladu sa Programom podizanja spomen-obilježja, uz prethodnu saglasnost nadležnog organa donosi Odluku o podizanju spomen obilježja, članu 20 pomenutog Zakona, koji sadrži odredbe odluke, te članovima 50 i 52 istog Zakona kojima je propisano, da se objekti podignuti kao spomen-obilježja poslije 15. novembra 1971.godine, bez odobrenja nadležnog organa, smatraju bespravno podignutim, ali im se može dati status spomen-obilježja po postupku propisanim ovim zakonom. Članom 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), propisano je da Skupština Opštine Tivat donosi, između ostalog, propise i druge opšte akte.

**Razlozi za donošenje**

Spomen ploči posvećenoj žrtvama fašističkog terora u Gradiošnici, daje se status spomen obilježja u znak odavanja počasti borcima za slobodu koji su pali u borbi za oslobođenje domovine.

Prijedlog .Odluke o podizanju spomen – obilježja, spomen ploče žrtvama fašističkog terora, Gradiošnica, urađen je u skladu sa Programom podizanja spomen – obilježja na teritoriji opštine Tivat za 2017. godinu, a odnosi se na davanje statusa spomen- obilježja.

Program podizanja spomen - obilježja dobio je saglasnost Ministarstva kulture, br. 01-923/5 od 27.04.2017.godine, a Skupština Opštine Tivat na sjednici održanoj dana 20.06.2017. godine donijela je Odluku o usvajanju Programa podizanja spomen -obilježja u opštini Tivat za 2017.g. broj 0304-663-235.